《彭蠡遇风》
清代·何文明

黄气惨惨风势恶，云如坏山势将落。江㹠水面作人立，纷飞鹙鸧与鹳鹤。

巨舰真如夹两龙，飞翔之势欲凌空。顾盼两岸目为眩，银涛雪浪相撞舂。

我时凭舷事小酌，破浪乘风真足乐。坐客惕息指我痴，公等不痴欲何作。

作者简介：何文明，字哲堂，香山人。乾隆己亥举人，官洧川知县。有《二思斋诗钞》。